হার্দিক উইকেট পেতেই লাফিয়ে উঠে চুমু জেসমিনের

দুবাই: জেসমিন ওয়ালিয়া (Jasmine Walia) ও হার্দিক পান্ডিয়ার (Hardik Pandya) রসায়ন কি জমে গেছে? একসঙ্গে ডেটিং (Dating) করছেন তারা! দুবাইতে (Dubai) IND বনাম PAK ম্যাচে দুজনের সেই রসায়নের কিছুটা ঝলক দেখা গেল। তাহলে কি যা রটে তার কিছুটা সত্যি বটে, এই প্রবাদবাক্য ফলে গেল।

দুবাইতে ম্যাচ চলাকালীন হার্দিক উইকেট পেতেই উল্লাসে ফেটে পড়েন এই ব্রিটিশ গায়িকা। তাহলে কি প্রেম করছেন হার্দিক! গুঞ্জন উঠেছে পান্ডিয়া ও জেসমিন পরস্পরের সঙ্গে ডেটিং করছেন।

গত বছরই নাতাশা স্টানকোভিচের সঙ্গে বিবাহ বিচ্ছেদ হয়েছে পান্ডিয়ার। তার পর থেকেই আকাশে বাতাসে গুঞ্জন এই গায়িকা জেসমিন ওয়ালিয়ায় মজেছেন হার্দিক। তবে হার্দিক ও জেসমিন এই ব্যাপারে কিছুই খোলসা করেননি।

আরও পড়ুন: কোহলির মাস্টারক্লাস, দুবাইয়ে ভারতের পাক-বধ

কিন্তু দুবাইয়ে ম্যাচ চলাকালীন হার্দিক উইকেট নিতেই আনন্দে লাফিয়ে ওঠেন জেসমিন ওয়ালিয়া। শুধু তাই নয় চুমুও ছুড়ে দেন তিনি।

বেশ কিছুদিন ধরেই ভারতীয় বংশোদ্ভূত ব্রিটিশ গায়িকা জেসমিন ওয়ালিয়া এবং ভারতীয় ক্রিকেটার হার্দিক পান্ডিয়াকে ঘিরে সোশ্যাল মিডিয়ায় প্রেমের গুজব ছড়িয়ে পড়েছে। গ্রিসের মাইকোনোসে তাদের দুজনের ছুটি কাটানোর ছবি ইন্টারনেটে ভাইরাল হয়। তাদের নিজ নিজ হ্যান্ডেলে শেয়ার করা ছবি নিয়ে দুজনের সম্পর্কের রসায়ন জমে উঠেছে বলে গুঞ্জন ওঠে।